b'\n_START_ARTICLE_\nOrivuoren kalliomaalaus\n_START_SECTION_\nKallio ja sen sijainti\n_START_PARAGRAPH_\nSaimaaseen kuuluvan Pihlajaveden Moinsel\xc3\xa4lt\xc3\xa4 ty\xc3\xb6ntyy pohjoisrannalta sis\xc3\xa4\xc3\xa4n Orilamminlahti, jonka per\xc3\xa4ll\xc3\xa4 kohoaa Orivuori Orilammen ja sit\xc3\xa4 ymp\xc3\xa4r\xc3\xb6iv\xc3\xa4n suon \xc3\xa4\xc3\xa4relt\xc3\xa4. Orivuoren lounaaseen avautuva kalliojyrk\xc3\xa4nne on korkea, mutta muinoin Saimaan vedenpinnan ollessa korkeammalla vaikutelma ei ollut niin vaikuttava. Maalaus sijaitsee nyky\xc3\xa4\xc3\xa4n noin nelj\xc3\xa4 metri\xc3\xa4 maanpinnasta mitattuna.\n_START_SECTION_\nMaalaus\n_START_PARAGRAPH_\nMaalauskentt\xc3\xa4 on noin metrin leve\xc3\xa4 ja 40 senttimetri\xc3\xa4 korkea. Kuvioita on kolmessa ryhm\xc3\xa4ss\xc3\xa4. Kuviot ovat tuhoutuneet eik\xc3\xa4 selvi\xc3\xa4 merkkej\xc3\xa4 en\xc3\xa4\xc3\xa4 erotu. Oikealla on kolme vierekk\xc3\xa4ist\xc3\xa4 pystyviivaa, jotka on tulkittu j\xc3\xa4\xc3\xa4nteiksi venekuvion miehist\xc3\xb6viivoista. Keskell\xc3\xa4 on punav\xc3\xa4ri\xc3\xa4, mutta kuvioita ei pysty erottamaan. Punav\xc3\xa4rin alla on kaksi pystyviivaa. Kuvioita peitt\xc3\xa4v\xc3\xa4t osittain harmaat j\xc3\xa4k\xc3\xa4l\xc3\xa4t.'